Mikä on totuus? (Juva)
»Pilatus silloin kysyi: mik’ on totuus?»
 Profeetta vait on, – kulkee kaiku vaan.
 Ongelmaan vastaamatta, huulet kiinni,
 läks Natsarealainen tuonelaan.

 Vaan eipä hätää, onpa oppineita:
 he varsin selvään tietää totuuden!
 On legio, näet heit’ on monta, joilta
 ois epäilijä saanut vastauksen.

 Mut sukkelaa, kun totuus ainokainen
 niin kummasti voi muuttaa muotoaan.
 Mi Jenassa ja Berliniss’ on totuus,
 on Heidelbergiss’ sula tuhmuus vaan.

 On kuin Poloniusta Hamlet prinssi
 siin’ ilkkuis, näyttäin pilvikuvihin:
»Se minusta on ihan niinkuin kärppä,
 – sen muoto melkein on kuin kameelin!»

sv:Vad är sanning?